2018. gada\_\_.\_\_\_\_\_\_ Noteikumi Nr.

Rīgā (prot. Nr. .§)

**Jaundzimušo reģistra izveides, papildināšanas un uzturēšanas kārtība**

Izdoti saskaņā ar Ārstniecības

 likuma 9. panta pirmo daļu

**I. Vispārīgie jautājumi**

1. Noteikumi nosaka Jaundzimušo reģistra (turpmāk – Reģistrs) izveides, papildināšanas un uzturēšanas kārtību.

2. Reģistrs ir valsts informācijas sistēma, kas satur medicīnisku informāciju par jaundzimušajiem, kas dzimuši Latvijas teritorijā, kā arī informāciju par jaundzimušā māti, viņas iepriekšējām grūtniecībām un dzemdībām, pašreizējo grūtniecību, ietverot informāciju par mātes kaitīgiem ieradumiem, un informāciju par dzemdībām.

3. Reģistra pārzinis un turētājs ir Slimību profilakses un kontroles centrs (turpmāk – Centrs).

4. Reģistra izveides mērķi ir:

4.1. izveidot vienotu datu bāzi par jaundzimušo bērnu uzskaiti Latvijā un grūtniecības vai dzemdību periodā konstatētajiem medicīniskajiem apstākļiem, kas saistīti ar grūtnieces un jaundzimušā veselību;

4.2. nodrošināt Oficiālās statistikas programmas izpildi;

4.3. nodrošināt starptautisko saistību izpildi statistiskās informācijas apkopošanā un sniegšanā.

**II. Reģistrā iekļautās informācijas sniegšana, ievadīšana, uzturēšana**

5.Reģistra izveidei, papildināšanai un uzturēšanai nepieciešamo informāciju, atbilstoši šo noteikumu pielikumam, Centram sniedz ārstniecības iestādes, kas nodrošina dzemdību palīdzību.

6. Reģistrā iekļaujamo informāciju ārstniecības iestādes ievada un aktualizē tiešsaistes režīmā atbilstoši šo noteikumu pielikumam ne retāk kā reizi mēnesī par jaundzimušajiem, kas dzimuši iepriekšējā kalendārajā mēnesī. Centrs slēdz līgumus ar ārstniecības iestādēm par datu ievadi reģistrā tiešsaistes režīmā atbilstoši valsts informācijas sistēmu vispārējās tehniskās prasības un valsts informācijas sistēmu vispārējās drošības prasības regulējošajos normatīvajos aktos noteiktajām prasībām.

7.Reģistrā iekļauto informāciju reizi diennaktī Centrs salīdzina:

7.1. ar Latvijas iedzīvotāju nāves cēloņu datubāzi, nodrošinot reģistra datu aktualizāciju par nāves cēloni mirušajiem jaundzimušajiem un nedzīvi dzimušajiem bērniem;

7.2. ar Pilsonības un migrācijas lietu pārvaldes Iedzīvotāju reģistru, nodrošinot mātes personas datu pārbaudi un jaundzimušā personas datu (personas koda) aktualizāciju.

8.Personu identificējošā informācija (vārds, uzvārds, personas kods), datu apstrādes sistēmā glabājas šifrētā veidā, atsevišķi no pārējās Reģistrā iekļautās informācijas. Saite starp personu identificējošo informāciju un pārējo Reģistrā iekļauto informāciju datu apstrādes sistēmā tiek šifrēta. Tiesības identificēt konkrēto pacientu ir Centram, kā arī ārstniecības iestādes pilnvarotai personai, kurai saskaņā ar noslēgto līgumu starp Centru un ārstniecības iestādi ir piešķirtas piekļuves tiesības Reģistram.

9. Reģistra datiem ir pieeja tikai identificētiem, autorizētiem un autentificētiem lietotājiem. Centrs katram sistēmas lietotājam piešķir lietotāja vārdu un paroli, ko saņem pēc sekmīga apmācības kursa pabeigšanas par datu ievadi sistēmā. Centrs piešķir vai atņem sistēmas lietotāju piekļuves tiesības.

10.Reģistrā iekļautā informācija ir ierobežotas pieejamības informācija, un to elektroniski uzglabā pastāvīgi. Reģistra lietotājs atbild par personas datu konfidencialitātes ievērošanu un nepiederošu personu piekļūšanu tiem.

11. Reģistrā iekļauto informāciju izmanto Valsts statistikas likumā, Pacientu tiesību likumā un Fizisko personu datu aizsardzības likumā noteiktajā kārtībā.

**III. Noslēguma jautājumi**

12.Noteikumu pielikums stājas spēkā 2018. gada 1. jūnijā.

13.Līdz līguma noslēgšanai ar Centru par datu ievadi reģistrā tiešsaistes režīmā, bet ne ilgāk kā līdz 2018. gada 31. maijam ārstniecības iestādes reizi mēnesī iesniedz Centrā šo noteikumu pielikumā minēto karti papīra formātā. Reģistrā iekļauto informāciju glabā papīra formā līdz brīdim, kad informācija ir elektroniski ievadīta reģistra datubāzē, bet ne ilgāk par diviem gadiem. Noteikumu projekta pielikuma veidlapu iespējams iesniegt arī elektroniski, izmantojot drošu elektronisko parakstu.

Ministru prezidents,

veselības ministra pienākumu izpildītājs  Māris Kučinskis

Ministru prezidents,

veselības ministra pienākumu izpildītājs                                  Māris Kučinskis

Iesniedzējs: Ministru prezidents, veselības ministra

 pienākumu izpildītājs  Māris Kučinskis

Vīza: Valsts sekretārs Aivars Lapiņš